Miodrag Božović

Miodrag Božović (s. 22. kesäkuuta 1968) on montenegrolainen jalkapallovalmentaja ja entinen puolustaja. 

 Ura pelaajana 

Božović aloitti peliuransa FK Budućnost Titogradissa 1986. Seura pelasi tuolloin Jugoslavian pääsarjassa ja sijoittui parhaimmillaan seitsemänneksi kaudella 1987/88. Vuonna 1992 hän siirtyi suurseura Belgradin Punaiseen tähteen, jota edusti kahden kauden ajan. Vuonna 1994 Božović siirtyi indonesialaisen Pelita Jayan riveihin ja pelasi Aasiassa pari kautta palaten 1996 Eurooppaan ja kyproslaiseen APOP Kinyras Peyiasiin. Hän pelasi vielä uransa loppuvuosina Alankomaissa RKC Waalwijkissa ja RBC Roosendaalissa sekä japanilaisseura Avispa Fukuokassa.

 Saavutukset pelaajana 
 Jugoslavian cup: 1993

 Ura valmentajana 
Valmennusuransa Božović aloitti vuonna 2001 FK Belgradissa. Hän on luotsannut sen jälkeen seuroja Serbiassa, Japanissa ja Montenegrossa. Kaudeksi 2008 hän siirtyi Venäjälle FK Amkar Permin peräsimeen ja johdatti seuran hienosti neljänneksi Venäjän valioliigassa. Lisäksi seura taisteli tiensä Venäjän cupin loppuotteluun, jossa se kuitenkin taipui PFK TsSKA Moskovalle rangaistuspotkukilpailun jälkeen.CSKA, Amkar in Cup Final Kauden jälkeen Božović siirtyi FC Moskovan peräsimeen.Miodrag Božović to lead FC Moscow  Božovićin johdolla FC Moskova pelasi hienon kauden 2009 ja sijoittui liigassa kuudenneksi jääden vain niukasti europelien ulkopuolelle. Venäjän cupissa Božović johdatti seuran välieriin. Kauden jälkeen seuran talousvaikeudet kävivät kuitenkin liian suuriksi ja päärahoittaja Norilski nikelin vetäydyttä toiminnasta FC Moskova joutui luopumaan sarjapaikastaan. Näin myös päävalmentaja Božovićista tuli vapaa pelaaja.FK Moskova vetäytyi Venäjän jalkapalloliigasta

Huhtikuun lopulla 2010 Božović allekirjoitti kolmivuotisen sopimuksen FK Dynamo Moskovan kanssa.Bozovic coacht Dynamo Moskau Debyyttikaudellaan hän luotsasi Dynamon lopulta Venäjän liigassa seitsemänneksi. Kauteen 2011/12 seura lähti kovemmin tavoittein, mutta putoaminen Venäjän cupista jo puolivälierissä johti Božovićin potkuihin huhtikuussa 2011.Dynamo Moscow sack Montenegrin coach Bozovic

Syyskuun lopussa 2011 Božović palasi valmennustehtäviin Venäjän liigan häntäpäähän juuttuneen FK Amkar Permin päävalmentajana. Amkar Perm appoint Miodrag Bozovic new coach Montenegrolainen johdatti Amkarin lopulta Venäjän liigassa kymmenenneksi ja pelasti näin seuran putoamiselta. Kauden jälkeen hän kuitenkin jätti joukkueen."Амкар": прекращен договор с Миодрагом Божовичем Pian ilmoituksensa jälkeen hänestä tuli FK Rostovin uusi päävalmentaja.Божович представлен команде  Božovićin johdolla Rostov eteni kaudella 201314 Venäjän cupin loppuotteluun, jossa voitti FK Krasnodarin rangaistuspotkuilla. Cup-mestaruus oli Rostovin seurahistorian ensimmäinen.Rostov rejoice after Russian Cup triumph Božović erosi seuran palveluksesta kehnojen tulosten vuoksi syyskuussa 2014.Божович покидает «Ростов»  Ura jatkui jo lokakuun alussa 2014 FK Lokomotiv Moskovan päävalmentajana.Миодраг Божович - и.о. главного тренера «Локомотива» Lokomotiv paransi sijoitustaan montenegrolaisen alaisuudessa nousten liigassa seitsemänneksi ja eteni Venäjän cupin loppuotteluun. Tuloksista huolimatta Božović erosi toukokuussa 2015 seuran palveluksesta.Miodrag Bozovic Resigns

Kesäkuussa 2015 hän aloitti Belgradin Punaisen tähden päävalmentajana.Grof Božović ipak na klupi Crvene zvezde! Božović alku seurassa oli vaikea, kun FK Kairat pudotti Punaisen tähden Eurooppa-liigan karsinnoissa. Alun vaikeuksista huolimatta Božović on saanut pahasti velkaantuneen suurseuran menestymään. Joulukuussa joukkue oli voittanut 18 perättäistä ottelua Serbian Superliigassa.Miodrag 'The Count' Bozovic breaking records at Red Star Belgrade Maaliskuuhun mennessä seura venytti ennätyksen jo 24 perättäiseen voittoon.Serbie : 24e victoire consécutive pour l'Étoile rouge de Belgrade Lopulta Punainen tähti voitti liigamestaruuden 28 pisteen erolla FK Partizaniin häviämättä kauden aikana yhtään ottelua. 

Kaudella 2016/17 Punainen tähti otti ensimmäisen voittonsa eurokentillä kolmeen vuoteen kukistamalla Valletta FC:n Mestarien liigan karsinnoissa. Serbialaisseuran tie katkesi kuitenkin toiselle karsintakierrokselle, kun PFK Ludogorets Razgrad oli toisessa osaottelussa vahvempi jatkoajalla. Serbian liigassa Božović piiskasi seuransa jälleen kovaan menoon ja joukkue voitti runkosarjan häviten vain yhden ottelun. Mestaruuden ratkaisevassa jatkosarjassa seura kuitenkin kärsi kirveleviä tappioita ja kun ero FK Partizaniin oli kasvanut kolmeen pisteeseen ennen kahta viimeistä kierrosta ilmoitti Božović eroavansa tehtävästään.Macedonia's Djurovski named Red Star Belgrade head coach

Kaudeksi 2017/18 Božović teki sopimuksen FK Arsenal Tulan kanssa.МИОДРАГ БОЖОВИЧ - ГЛАВНЫЙ ТРЕНЕР ПФК «АРСЕНАЛ» Hän luotsasi seuran Venäjän liigassa seitsemänneksi, mikä oli seuran historian paras sijoitus. Kauden jälkeen Božović ei kuitenkaan jatkanut seurassa.СПАСИБО, МИОДРАГ!

Lokakuussa 2018 Božovićista tuli PFK Krylja Sovetov Samaran päävalmentaja.Миодраг Божович представлен команде  Kaudella 2018/19 seura säilytti sarjapaikkansa Venäjän pääsarjassa ollen 13. sijalla. Božović sai potkut seurasta kesäkuussa 2020, kun Krylja Sovetov oli sarjan viimeisenä.Миодраг Божович покидает "Крылья Советов" 

Syyskuussa 2021 Božović teki loppukauden kattavan sopimuksen Arsenal Tulan kanssa.С возвращением, Миодраг! Joukkue putosi kauden jälkeen Venäjän liigasta, eikä hän jatkanut seuran päävalmentajana.«Уфа» вырвала победу у «Арсенала», туляки досрочно заняли 16-е место

 Saavutukset valmentajana 
 Serbian mestaruus: 2016
 Venäjän cup: 2014
Hopeaa: 2008

Lähteet

 Aiheesta muualla 

Luokka:Jugoslavialaiset jalkapalloilijat
Luokka:Montenegrolaiset jalkapallovalmentajat
Luokka:Vuonna 1968 syntyneet
Luokka:Elävät henkilöt